 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትራምፕ ንሮራታት ጎላን ከም ግዝኣት እስራኤል ምፍላጥ እዋኑ እዩ 22 መጋቢት 2019 ምንጪ ስእሊ, Reuters ፕሬዚደንት ትራምፕ ኣንጻር ውሳኔታት ባይቶ ጸጥታ ሕቡራት ሃገራት ብምኻድ ነቲ እስራኤል ብውግእ ኣብ 1967 ዝሓዘቶ ግዝኣት ሶርያ ዝኾነ ሮራታት ጎላን ከም ልኡላዊ ግዝኣት እስራኤል ብወግዒ ምፍላጡ ብውሳኔታት ሕቡራት ሃገራት ከምዘይቅየድ ኢዩ ዘርኢ እንተኾነ ሶርያ ስጋብ ሕጂ ብዛዕባዚ ትራምፕ ዝወሰዶ ስጉምቲ ዝኾነ መግለጺ ኣይሃበትን ዘላ ኔቴኛሁ ግና ነቲ ተባዕ ናይ ትራምፕ ስጉምቲ ኣሞጊሱ ፕሬዚደንት ዶናልድ ትራምፕ እቲ ኣሜሪካ ንዓሰርተታት ዓመታት ትኽተሎ ዝነበረት ፖሊሲ ብምስዓር ነቲ እስራኤል ኣብ 1967 ካብ መሬት ሶርያ ዝጎበጠቶ ሮራታት ጎላን Golan Heights ከም ልኡላዊ ግዝኣት እስራኤል ክንፈልጦ እዋኑ ኢዩ ኢሉ ፕሬዚደንት ትራምፕ ኣብዝገበሮ ትዊት እቲ ኣኽራናት ንጸጥታን ርግኣትን እስራኤል ስትራተጂካዊ ኣገዳስነት ኣለዎ ኢሉ ዋላኳ እስራኤል ንሮራታት ጎላን ኣብ 1981 ከም ግዝኣታ ትጸንብሮ ኣህጉራዊ ማሕበረሰብ ግና ወግዓዊ ኣፍልጦ ኣይሃቦን እታ መሬታ ዳግም ንምምላስ ክትጽዕት ዝጸንሐት ሶርያ ብዛዕባዚ ዝብሃል ዘሎ ዝኾነ ርእይቶ ኣይሃበትን ዘላ ቀዳማይ ምኒስተር ቤንጃሚን ኔቴኛሁ ብዛዕባታ ቀንዲ ጸላኢት ሃገሩ ዝኾነት ኢራን ኣብ ሶርያ ወተሃደራዊ ድፋዓት ብምህናጻ ኣጠንቂቑን ነቲ መደባት ንምዕንቃፍ ድማ ሓይሊ ኣየር ኣብቲ ቦታታት ናይ ኣየር መጥቃዕቲ ከካይድ ኣዚዙን ንፕሬዚደንት ትራምፕ ድማ ኣመስጊኑ ኔቴኛሁ ኣብዝገበሮ ትዊት ኣብቲ ኢራን ንእስራኤል ንምዕናው ንሶርያ ከም መበገሲት ቦታ ክትጥቀመላ ኣብትሕልነሉ እዋን ፕሬዚደንት ትራምፕ ብትብዓት ንሮራታት ጎላን ከም ልኡላዊ ግዝእት እስራኤል ፈሊጡ ኢሉ ናይ ኣሜሪካ ናይ ሚኒስትሪ ወጻኢ ወጻኢ ጉዳይ ኣባል-ነበር ሪቻርድ ሃስ ምስቲ ናይ ፕሬዚደንት ትራምፕ መግለጺ ከምዘይሳነ ኣፍሊጡ ናይ ፕሬዚደንት ትራምፕ ነቲ ብውግእ ዝተታሕዘ ሮራታት ጎላን ከም ልኡላዊ ግዝኣት እስራኤል ምፍላጥ ንውሳኔታት ባይቶ ሕቡራት ሃገራት ምግሃስ ኢዩ ኢሉ ቀዳማይ ምኒስተር ኔቴኛሁ ብ9 ሚያዝያ ንምርጫ ኣብዝዳላወሉን ኣንጻሩ ዝተፈላለየ ናይ ብልሽውና ክስታት ኣብዝተላዕለሉን እዋን ኢዩ ፕሬዚደንት ትራምፕ ብዛዕባ ሮራታት ጎላን ወግዓዊ መግለጺ ዝሃበ ፕሬዚደንት ትራምፕ ብ2017 ንዮሩሳሌም ከም ርእሰ ከተማ እስራኤል ፈሊጡን ነቲ ኣብ ቴል ኣቪቭ ዝነበረ ኤምባሲ ኣሜሪካ ድማ ናብ ዮሩሳሌም ክግዕዝ ኣዚዙን እዚ ናይ ትራምፕ ውሳነ በቲ ንምብራቕ ዮሩሳሌም ከም ርእሰ ከተማ ምምሕዳር ፍልስጤም ክትከውን ዝጽዕት ህዝቢ ተኾኒኑን ሕቡራት ሃገራት ድማ ነቲ ውሳነ ክነጽጎ ጸዊዖም ሮራታት ጎላን እንታይ ኢዮም? 